31994R0705
L 085/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 705/94 НА КОМИСИЯТА
от 29 март 1994 година
за изменение на Регламент (ЕИО) № 1858/93 относно определянето на подробни правила за прилагане на Регламент (ЕИО) № 404/93 на Съвета по отношение на режима на компенсаторните помощи за загубите на приходи от търговията в сектора на бананите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1), изменен с Регламент (ЕО) № 3518/93 на Комисията (2), и по-специално член 14 от него,
като има предвид, че Регламент (ЕИО) № 1858/93 на Комисията (3), изменен с Регламент (ЕО) № 526/94 (4), предвижда плащането на аванса да подлежи на внасянето на гаранция заедно с подаването на заявлението;
като има предвид, че в интерес на производителите от Общността за предпочитане е да се предвиди внасянето на гаранцията да не се извършва в момента на подаване на заявлението, а преди изплащането на този аванс;
като има предвид, че мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
Член 4, параграф 3 се заменя със следния текст:
„3. За изплащането на аванса е необходимо внасянето на гаранция . Размерът на тази гаранция е 50 % от размера на аванса.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 март 1994 година.